**6-njy maksat. Hemmeler üçin suw serişdeleriniň bolmagyny we rejeli peýdalanylmagyny we sanitariýany üpjün etmek**

**6.2 wezipe. 2030-njy ýyla çenli zerur sanitar-gigiena serişdeleriniň ählumumy we deň hukukly elýeterligini üpjün etmek we aýallaryň we gyzlaryň we ynjyk ýagdaýdaky adamlaryň zerurlyklaryna aýratyn üns bermek bilen açyk defekasiýanyň soňuna çykmak**

**6.2.1 görkeziji. Eliňi sabyn we suw bilen ýuwmak üçin enjamy goşmak bilen, howpsuzlyk talaplaryny berjaý etmek bilen guralan sanitariýa hyzmatlaryndan peýdalanýan ilatyň paýy**

**Institusional maglumatlar**

**Gurama:**

Bütindünýä saglygy goraýyş guramasy (BSGG)

Birleşen Milletler Guramasynyñ Çagalar gaznasy (ÝUNISEF)

**Konsepsiýalar we kesgitlemeler**

**Kesgitleme:**

Eliňi sabyn we suw bilen ýuwmak üçin enjamlary goşmak bilen, howpsuzlyk talaplary berjaý edilip guralan sanitariýa hyzmatlaryndan peýdalanýan ilatyň paýy häzirki pursatda ilatyñ öý hojalyklarynyñ derejesinde sanitariýanyñ gowulandyrylan binýatlyk hyzmatlaryny peýdalanýan we olary beýleki öý hojalyklary bilen bölüşmeýän paýy, ekskrementleriñ (galyndylaryñ) bolsa ýerinde howpsuz ýok edilýän ýa-da jaýyñ çäklerinden daşarda gaýtadan işlenýän ýagdaýy hökmünde ölçelýär.

Gowulandyrylan çeşmeler, MÖM-na (Müñýyllygyñ ösüş maksatlary) gözegçilik üçin bolşy ýaly, hususan-da, şu görnüşde kesgitlenýär: lagym ulgamyna birikdirilen ýuwulýan hajathanalar, septikler, hapa ýygnalýan çukurlar, ýapyk hapa ýygnalýan çukurlar, kompostirleýji hajathanalar. El ýuwmak üçin enjam: öý hojalygynda eliñi sabyn we suw bilen ýuwmagy ýeñilleşdirmek üçin suw akymyny ýygnamak, getirmek ýa-da düzgünleşdirmek üçin enjam.

**Esaslandyrma:**

Müňýyllygyň 7С maksady „arassa agyz suwunyň“ „sanitariýanyñ binýatlyk derejesine“ gönükdirilendir. Bilelikdäki monitoring maksatnamasy (*JMR*) suw serişdelerini „gowulandyrylan“ sanitar desgalaryny peýdalanmagyñ metrikasyny işläp taýýarlady, ol adamlaryñ zähmet işiniñ galyndylarynyñ adam bilen gönüden-göni gatnaşykda bolmagyndan bölünip aýrylmagyny göz öñünde tutýar we bu görkezijini 2000-nji ýyldan başlap MÖM-ny ýerine ýetirmekdäki ösüşe gözegçilik etmek üçin peýdalanýar. Halkara maslahatlaryň netijesinde 2011-nji ýyldan bu görkezijiniň ýetmezçiligini düzetmek, hususan-da, suwuň elýeterligini we hilini goşmak bilen, adamyň suwa bolan hukuklarynyň kadalaýyn kriterilerine ýüzlenmek karar edildi. Mundan başga-da nejasat galyndylaryny howpsuz ýok etmegiñ zerurlygyny nazara almak gerek, sebäbi arassalanmadyk suwlaryñ daşky gurşawa akdyrylmagy ilatyñ saglygy üçin howp döredýär.

Geçirilen maslahatlaryñ netijesinde 2015-nji ýyldan soñ goýlan, ähli ýurtlara degişli bolan maksatlaryñ binýatlyk derejäniñ çäklerinden çykmalydygy we elýeterlik we howpsuzlyk derejesini ölçemegi goşmak bilen, senitariýa hyzmatlarynyñ howpsuzlyk kadalarynyñ berjaý edilmegini göz öñünde tutmalydygy barada netijä gelindi. Bilermenleriñ iş topary galyndylary ýygnamaga, hajathanalary we septikleri boşatmagy, şeýle hem galyndylary ýerinde howpsuz ýok etmegi ýa-da işlemek üçin degişli merkezlere äkitmegi goşmak bilen, sanitariýa ulgamynda nejasat galyndyrylarynyñ ýok edilişine seljerme geçirmek üçin döredildi. Galyndylary işlemegiñ klassifikasiýasy SEEU we Suw serişdeleriniñ statistikasy boýunça halkara maslahatlarda kesgitlenen kategoriýalara esaslanar we basgançaklaýyn çemeleşmä laýyklykda (birinji, ikinji we üçünji gezek işlemek) geçiriler.

Eliñi suw bilen ýuwmak gigienada ileri tutulýan ugur diýlip ykrar edildi, bu adamyñ saglyk görkezijileriniñ gowulanmagyna ýardam edýär. 2008-nji ýylda we 2009-njy ýylda JMR eliñi ýuwmak tejribesiniñ görkezijilerine syn bermegi geçirmäge ýardam etdi we el ýuwulýan ýerlere we olarda sabynyñ (ýa-da onuñ alternatiwasynyñ) we suwuñ bardygyna gözegçilik etmegiñ iş ýüzünde iñ amatly, öý hojalyklaryna geçirilýän milli gözegçiliklerde el ýuwmak tejribesine ygtybarly baha bermäge ýardam edýän çemeleşme diýip kesgitledi. Şu çemeleşme öý hojalyklarynda el ýuwmak üçin zerur gurallaryñ bardygy barada düşünje berýär, bu bolsa öý hojalygynyñ agzalarynyñ özüni alyp barşynyñ häsiýetnamasy bolup durýar. Şunuñ ýaly gözegçilik serişdeleri boýunça alynýan görkezijiler adamyñ özünden el ýuwmak babatynda özüni alyp barşy barada gönüden-göni soraşmada alynýan maglumatlara garanyñda has ygtybarly, täsirli we netijeli bolup durýar.

**Esasy düşünjeler:**

Sanitariýanyñ gowulandyrylan serişdeleri şulary öz içine alýar: lagym ulgamyna birikdirilen ýuwulýan hajathanalar, septikler, hapa ýygnalýan çukurlar, ýapyk hapa ýygnalýan çukurlar, kompostirleýji hajathanalar *Ýerinde sanitariýa serişdeleriniñ howpsuz ýerleşdirilmegi* şunuñ bilen häsiýetlendirilýär: çukurlaryñ we septikleriñ boşadylmaýan ýagdaýynda ekskrementler adamlara galtaşmaýan görnüşde üzñelikde galyp biler we howpsuzlyk kadalarynyñ talaplaryny berjaý etmek bilen guralan hasap edilip bilner. Mysal üçin, DÖM-nyñ täze görkezijisi üçin iki çukurly hajathanalary peýdalanýan ýa-da dolan hapa ýygnalýan çukurlary peýdalanmagy howpsuz bes edýän we täze çukurlary gazýan (oba etraplarynda bu ýagdaý adaty tejribe bolup durýar) öý hojalyklary howpsuzlyk kadalarynyñ talaplaryny berjaý etmek bilen guralan sanitariýa hyzmatlaryndan peýdalanýan öý hojalyklary hökmünde hasap ediler.

*Çägiñ daşynda işlendi:* lagym ulgamyna birikdirilen ýuwulýan hajathanalar (akdyrylýan suwlar ýaly) ýa-da boşadylan çukurlardan we septiklerden çykarylan (nejasat galyndysy hökmünde) ekskrementleriñ hemmesi arassalaýjy desgalara baryp ýetmeýär. Mysal üçin, olaryñ bir bölegi lagym ulgamyndan akyp ýa-da nasos enjamlarynyñ näsazlygy sebäpli daşky gurşawa akdyrylyp bilner. Şonuñ ýaly-da, konteýnerlerden çykarylan nejasat galyndylary arassalaýjy desgalara äkidilmän, açyk ýaplara, açyk ýere ýa-da suw howdanlaryna taşlanyp bilner.

Hatda ekskrementleriñ arassalaýjy desgalara getirilen halatynda hem olaryñ bir bölegi enjamlaryñ näsazlygy ýa-da arassalaýjy enjamyñ kuwwatynyñ ýeterlik däldigi sebäpli işlenmän galyp we şonuñ netijesinde daşky gurşawa düşüp biler. DÖM-na gözegçilik etmek maksatlarynda işlemegiñ laýyklygyna baha bermek üçin umumy işlemegiñ netijeliligine hem, ahyrky peýdalanmagyñ/ýok etmegiñ guralyşyna hem serediler.

*Eliñi sabyn we suw bilen ýuwmak üçin niýetlenen enjam:* el ýuwmak üçin enjam – bu el ýuwmagy ýeñilleşdirmek üçin suw akymyny ýygnamak, geçirmek ýa-da düzgünleşdirmek üçin enjamdyr. Şu enjamyñ bardygyna degişli görkeziji, aýratyn adamlaryñ el ýuwmak tejribesi barada gönüden-göni aýdýan zatlaryna garanyñda, el ýuwmak tejribesi bilen bagly hakyky ýagdaýy has takyk görkezýär.

**Teswirler we çäklendirmeler:**

Nejasat akymlaryny we howpsuzlyk faktorlaryny ölçemek üçin esasy ýörelgeler işlenip taýýarlandy we 12 ýurtda synag düzgüninde ulanyldy (Bütindünýä bankynyñ suw üpjünçiligi we sanitariýa babatynda bütindünýä maksatnamasy, 2014) we sanitariýa sektorynda kabul edildi we giñeldildi. Bu ýörelgeler 6.2.1 и 6.3.1görkezijiler üçin esas bolup hyzmat etdi. Howpsuz ýok etmek we işlemek baradaky maglumatlar ähli ýurtlar üçin birbada elýeter däldir. Emma 2017-nji ýyldan bäri howpsuzlyk kadalarynyñ talaplaryny berjaý etmek bilen guralan sanitariýa hyzmatlary barada global we sebitleýin bahalary almak üçin ýeterlik maglumatlar bar.

**Usulyýet**

**Hasaplama usuly:**

Hasaplama usuly: Ilat ýazuwlary we öý hojalyklaryna geçirilýän gözegçilikler esasy sanitar-gigiena obýektleriniñ ýokarda sanalyp geçilen tipleriniñ peýdalanyşy baradaky, şeýle hem el ýuwmak üçinr serişdeleriñ bardygy baradaky maglumatlary öz içine alýar. Howpsuzlyk kadalarynyñ talaplaryny berjaý etmek bilen guralan sanitariýa hyzmatlaryndan peýdalanýan ilatyñ göterimi sanitar-gigiena obýektleriniñ dürli binýatlyk tiplerinden peýdalanýan ilatyñ paýy baradaky maglumatlary *ýerinde howpsuz ýerleşdirilen* ýa-da *çäkden daşarda işlenilýän (ýokardaky kesgitlemä seret)* nejasat galyndyrylarynyñ paýyna berilýän bahalar bilen goşmak ýoly bilen hasaplanyp çykarylýar.

JMR regressiýa modelini öý hojalyklaryna geçirilen gözegçilikleriň we ilat ýazuwynyň maglumatlarynyň birnäçe nokatlaryna laýyk getirmek ýoly bilen, her ýurt üçin aýratynlykda şäher we oba etraplarynda binýatlyk hyzmatlaryň elýeterligine baha berýär. Bu çemeleşme MÖM-na monitoring üçin „gowulandyrylan sanitariýa“ serişdelerini peýdalanylyşy baradaky hasabaty düzmek üçin ulanyldy. Köp möçberdäki maglumatlaryň gelip gowşuşyna görä, JMR statistiki baha bermegiň alternatiw usullarynyň peýdalanylyşyna baha berýär.

Ýerirnde howpsuz ýok edilýän ýa-da meýdançanyñ çäklerinden daşarda işlenilýän akdyrylýan durmuşda ulanylan suwlaryñ paýyna berilýän bahany sanitar obýektlerini dürli tipleriniñ peýdalanyşy baradaky maglumatlar bilen nähili goşmalydygy barada Usulyýet ýazgysynda has jikme-jik beýan edilýär.

<http://www.wssinfo.org/fileadmin/user_upload/resources/Methodological-note-on-monitoring-SDG-targets-for-WASH-and-wastewater_WHO-UNICEF_8October2015_Final.pdf>

**Bölme:**

Ýaşaýan ýeri (şäher/oba) we durmuş-ykdysady statusy (maddy üpjünçiligi, tölege ukyplylygy) boýunça bölmegi ähli ýurtlar üçin geçirip bolar. Deňsizligiň beýleki sertifikatorlary (submilli, gender, garyp düşen toparlar we ş.m.) boýunça bölmek maglumatlar bolan ýagdaýynda geçirilip bilner. Sanitariýa hyzmatlary, JMR shemasyna laýyklykda, hyzmat etmegiň derejesi boýunça bölünip bilner (hyzmatlary, binýatlyk hyzmatlary we howpsuzlyk talaplaryny berjaý etmek bilen guralan hyzmatlary goşmak bilen).

**Ýok bolan maglumatlary işlemek:**

*Ýurduň derejesinde*

JMR usuly ähli ýyllar, şol sanda olar boýunça maglumatlar bolmadyk ýullar üçin wagt hatarlaryna baha bermek üçin ýönekeý regressiýa modelini peýdalanýar. Bahalary çap etmezden öň JMR ýurtlar bilen olaryň razylygyny almak üçin, alnan bahalar meselesi boýunça maslahatlaşýar

*Sebit we global derejede*

JMR olar babatynda milli maglumatlar elýeter bolmadyk ýurtlar üçin bahalary çap etmeýär. Sebitleýin we global baha bermeler sebitiň ilatynyň 50%-i üçin maglumatlaryň bolan wagtynda geçirilýär, şunda şol maglumatlary BMG-nyň Ilat bölümi tarapyndan berlen soňky bahalara laýyklykda deňeşdirme geçirilýär

**Sebitleýin görkezijiler:**

JMR kadalary we usullary barada has jikme-jik maglumatlary web-saýtda tapyp bolar

www.wssinfo.org.

**Deň gelmezlikleriň çeşmeleri:**

JMR berýän bahalary resmi statistika hökmünde tassyklanan milli maglumat çeşmelerine esaslanýar. Global we milli sanlaryň arasyndaky tapawut milli gurşap almagyň maglumatlary hasaplananda peýdalanylýan görkezijileriň we usullaryň kesgitlemelerindäki deň gelmezlikler sebäpli ýüze çykýar

Käbir ýagdaýlarda milli bahalar, JMR bolşy ýaly, maglumatlaryň ähli nokatlary boýunça regressiýa däl-de, maglumatlaryň iň soňky nokadyna esaslanandyr. Käbir ýagdaýlarda milli bahalar JMR peýdalanýan milli reprezentatiw gözegçiliklere we ýazuwlara däl-de, administratiw sektor boýunça maglumatlara esaslanandyr.

**Maglumat çeşmeleri**

**Beýan etme:**

Suwuň elýeterligine we sanitariýa esasy durmuş-ykdysady görkezijiler we saglyk görkezijileri, şeýle hem çagalaryň diri galmagyny, eneleriň we çagalaryň saglygyny, maşgalanyň abadançylygyny we ykdysady taýdan netijeliligi kesgitleýän möhüm faktorlar hökmünde seredilýär. Agyz suwy bilen üpjün edýän ulgamlar we arassalaýjy ulgamlar baýlygyň kwintelleri gurlanda hem peýdalanylýar, şeýle kwinteller öý hojalyklaryna geçirilýän gözegçilikleriň köpüsinde baýlar bilen garyplaryň arasyndaky deňsizligi seljermek üçin peýdalanylýar. Şonuň üçin agyz suwunyň elýeterligi we arassalaýjy desgalaryň bolmagy öý hojalyklaryna geçirilýän köp gözegçilikleriň esasy görkezijisi bolup durýar. Häzirki wagtda JMR maglumatlar binýadynda 1600-den gowrak gözegçilikler bar we 140-dan gowrak ýurt üçin1990-2015-nji ýyllar aralygyndaky döwrüň suw bilen üpjünçilik we sanitariýa baradaky habarlaryny öz içine alýan maglumatlaryň azyndan bäş görnüşi bar. Olarda geçirilýän gözegçiliklerde we ilat ýazywlarynda adatça suwuň elýeterligi baradaky maglumat ýygnalmaýan girdeji derejesi ýokary bolan ýurtlarda bahalar administratiw çeşmelerden alnan maglumatlaryň esasynda hasaplanyp çykarylýar.

Galyndylaryñ dolandyrylyşyna berilýän baha ýurtlardan ýygnalar we zerur bolşuna görä, sanitariýanyñ esasy serişdeleriniñ peýdalanylyşy baradaky maglumatlara düzediş girizmek üçin peýdalanylar. Şeýle hem ýurtlar boýunça maglumatlaryñ bolmadyk ýagdaýynda administratiw, demografik we ekologiýa maglumatlary ekskrementleriñ howpsuz ýok edilişine ýa-da äkidilişine baha bermek üçin goşulyp bilner. Ekskrementleriñ ýok edilişi ýa-da işlenişi baradaky maglumatlar çäklidir, ýöne nejasat galyndylaryny howpsuz ýok etmegiñ görkezijileri sanitariýanyñ esasy serişdeleriniñ dürli görnüşleriniñ peýdalanylmagy bilen bagly bolan nejasat galyndylarynyñ akymlarynyñ esasynda hasaplanyp çykarylyp bilner.

2009-njy ýylda gözegçilikler üçin sabyn bilen el ýuwmak baradaky soraglaryñ standartlaşdyrylandygy sebäpli, bu modul Demografik häsiýetnamalara we saglyk ýagdaýyna (DHS) geçirilen gözeçilikleriñ we Köp görkezijili klaster gözegçilikleriniñ (MICS) 50-den gowragyna goşuldy. JMR özüniñ 2014-nji ýyl üçin täzelenen hasabatynda 12 ýurtdan we 2015-nji ýyl üçin hasabatynda 54 ýurtdan alnan sabyn bilen el ýuwmak barada maglumatlary çap etdi.

**Ýygnamak işi:**

Bütindünýä saglygy goraýyş assambleýasynyň kararnamasyna laýyklykda, BSGG ýurtlar bilen BSGG-nyň ähli statistiki maglumatlary boýunça maslahatlary geçirýär. Çap edilmezinden ozal JMR berýän ähli bahalary BSGG-nyň we ÝUNISEF-iň milli bölümleriniň ýardam bermeginde ýurt boýunça jikme-jik maslahatlaşmalardan geçýär. Köplenç halatda şeýle maslahatlar ýurda gönüden-göni barlyp görülmegine we maglumatlary deňeşdirip barlamak boýunça çärelere getirýär. Soňky 10 ýylda JMR öz berýän bahalaryny we eger bar bolsa, deň gelmezlikleriň sebäbini düşündirmek bilen, elliden gowrak ýurtlar bilen özara hereketde boldy. Şeýle hem JMR geljekde maglumatlary barlamagy ýeňilleşdirmek we özüniň onlaýn mümkinçiliklerini giňeltmek üçin onlanýan-guraly işläp taýýarlady. Şol gural maglumatlary interaktiw düzgünde we hakyky wagt düzgüninde ylalaşmaga mümkinçilik berer, bu bolsa maglumatlary ylalaşmak boýunça iş saparlary üçin çykdajylaryň azalmagyna getirer

**Maglumatlaryň elýeterliligi**

**Beýan etme:**

2010-njy ýyldan şu wagta çenli:

Aziýa we Ýuwaş umman sebiti: ýurtlaryň köpüsi (sebitiň ilatynyň 90%-ni içine alýan ýurtlaryň azyndan 80%-i)

Afrika: köp ýurtlar (sebitiň ilatynyň 80%-ni içine alýan ýurtlaryň iň bolmanda 60%-i)

Latyn Amerikasy we Karib basseýni: ýurtlaryň köpüsi (sebitiň ilatynyň 90%-ni içine alýan ýurtlaryň iň bolmanda 80%-i)

Ýewropa, Demigazyk Amerika, Awstraliýa, Täze Zelandiýa we Ýaponiýa: ýurtlaryň köpüsi (sebitiň ilatynyň 90%-ni içine alýan ýurtlaryň azyndan 90%-i)

Bellik. 2000-nji ýyldan 2010-njy ýyl aralygyndaky döwrüň maglumatlary ähli sebitleriň ilatynyň azyndan 50%-i içine alýan ýurtlaryň takmynan 50%-i üçin elýeterdir

Deslapky bahalar 140 ýurt üçin elýeterdir:

<http://www-wds.worldbank.org/external/default/WDSContentServer/WDSP/IB/2016/02/11/090224b084172a75/1_0/Original/The0costs0of0m0iene000data0catalog.xlsx>

**Wagt hatarlary:**

Wagt hatarynyň maglumatlary 1990-2015-nji ýyllar aralygyndaky döwürde sanitariýa hyzmatlarynyñ binýatlyk derejesiniň görkezijileri üçin elýeterdir. Bu maglumatlar howpsuzlyk talaplaryny berjaý etmek bilen guralan sanitariýa hyzmatlarynyň bardygyna degişli görkezijileri emele getirmegiň esasy bolup durýar. Howpsuzlyk talaplarynyň käbir elementleri (mysal üçin, akdyrylýan suwlary işlemek) MÖM-nyñ amala aşyrylýan döwrüniň dowamynda ýylnalmady we meýillere seljerme geçirmek diňe DÖM taslamasynyň çäklerinde birnäçe ýyllaryň dowamynda mümkin bolar. (1990-dan 2015-nji ýyl aralygynda)

**Senenama**

**Maglumatlary ýygnamak:**

Maglumatlary ýygnamagyň häzirki iki ýyllyk döwri 2016-njy ýylyň başynda başlandy we 2017-nji ýylyň başynda başlanar.

**Maglumatlary çap etmek:**

DÖM boýunça esasy hasabat durnukly ösüş boýunça hasabat üçin 2017-nji ýylyň ortasynda berilmelidir, ol 2017-nji ýylyň iýul aýynda çap ediler.

**Maglumatlar bilen üpjün edijiler**

Milli statistika gulluklary, suw hojalygy, sanitariýa, saglygy goraýyş, daşky gurşawy goramak ministrlikleri. Suw bilen üpjünçilik we sanitariýa şertleri boýunça düzgünleşdiriji edaralar.

**Maglumatlary düzüjiler**

**Ady:**

BMG/ÝUNISEF

**Beýan etme:**

BSGG/ÝUNISEF Suw bilen üpjünçilik we sanitariýa şertleri boýunça bilelikdäki gözegçilik maksatnamasy.

**Salgylanmalar**

**URL:**

www.wssinfo.org

**Salgylanmalar:**

Progress on sanitation and drinking water 2015 update and MDG assessment. New York: UNICEF/WHO, 2015. http://www.wssinfo.org/fileadmin/user\_upload/resources/JMP-Update-report-2015\_English.pdf

JMP website: www.wssinfo.org.

JMP Methodological Note:

http://www.wssinfo.org/fileadmin/user\_upload/resources/Methodological-note-on-monitoring-SDG-targets-for-WASH-and-wastewater\_WHO-UNICEF\_8October2015\_Final.pdf.

JMP Task Force on Methods Final Report. New York: WHO/UNICEF, December 2014.

http://www.wssinfo.org/task-forces/

Guidelines for drinking water quality, fourth edition. Geneva: WHO; 2011.

http://www.who.int/water\_sanitation\_health/publications/2011/dwq\_guidelines/en/

Preliminary estimates for 140 countries on the use of safely managed drinking water services were published in a recent report produced in collaboration between the World Bank and the JMP. The report and data sources are available here: http://www.worldbank.org/en/topic/water/publication/the-costs-of-meeting-the-2030-sustainable-development-goal-targets-on-drinking-water-sanitation-and-hygiene

Ram, P., Practical Guidance for Measuring Handwashing Behaviour: 2013 update, World Bank Water Supply and Sanitation Programme, 2013.

http://www.wsp.org/sites/wsp.org/files/publications/WSP-Practical-Guidance-Measuring-Handwashing-Behavior-2013-Update.pdf"

**Baglanyşykly görkezijiler**

6-njy maksadyň ähli görkezijileri, şeýle 1.2, 1.4, 2.2, 3.2, 3.8, 3.9, 4a, 5.4 we 11.1 maksatlar